ต่อมาผู้สื่อข่าว "คม ชัด ลึก" ได้เดินทางไปพบนายธวัชชัย ซึ่งทำงานอยู่ที่ที่ว่าการอำเภอพุทธมณฑล และได้รับการยืนยันจากนายธวัชชัยว่า เมื่อเวลาประมาณ 10.00 น.วันที่ 19 กุมภาพันธ์ น.พ.ประกิตเผ่า ได้เดินทางมาขอจดทะเบียนหย่าที่ที่ว่าการอำเภอพุทธมณฑลจริงนายธวัชชัย กล่าวว่า น.พ.ประกิตเผ่า ได้เดินทางมาพบตนตามลำพัง โดยทันทีที่พบหน้า น.พ.ประกิตเผ่า ได้แจ้งว่าจะขอหย่าขาดกับนางอลิสา ตนจึงได้ขอตรวจเอกสารการขอจดทะเบียนหย่า ซึ่งประกอบด้วย สำเนาทะเบียนบ้าน บัตรประชาชน และทะเบียนสมรส ปรากฏว่า น.พ.ประกิตเผ่า ไม่ได้นำทะเบียนสมรสมา และได้ขอตัวกลับบ้านพักซึ่งอยู่ไม่ไกลจากที่ว่าการอำเภอพุทธมณฑลมากนักเพื่อกลับไปนำทะเบียนสมรสมาให้นายธวัชชัย กล่าวต่อว่า หลังจากนั้นไม่นานนัก รศ.เพลินจิต ทมทิตชงค์มารดาของ น.พ.ประกิตเผ่า เดินทางมาพบตนแทน โดย รศ.เพลินจิต แจ้งให้ทราบว่า ลูกชายได้พูดคุยตกลงกันเข้าใจเรียบร้อยแล้ว ตนจึงฝากข้อความไปถึง น.พ.ประกิตเผ่า ผ่าน รศ.เพลินจิต ไปว่า ขอแสดงความยินดีด้วย เพราะเห็นว่าครอบครัวของ น.พ.ประกิตเผ่าเป็นครอบครัวที่อบอุ่น กระทั่งทราบข่าวว่า น.พ.ประกิตเผ่า ถูกนำส่งโรงพยาบาลสงขลานครินทร์ทำให้ตนรู้สึกงงว่าเกิดอะไรขึ้น
น.พ.ประกิตเผ่า เดินทางไปพบใคร
นายธวัชชัย